ΒΙΟΓΡΑΦΙΚΟ ΣΗΜΕΙΩΜΑ

ΟΝΟΜΑ: Ελενάκι, Ελενίτσα, Λενιώ.

ΕΠΩΝΥΜΟ: Διαμαντάκι!

ΔΙΕΥΘΥΝΣΗ ΚΑΤΟΙΚΙΑΣ: Λεωφόρος Πλανητάρχη 33, Κρόνος.

ΤΗΛΕΦΩΝΟ: 5+6=12+3

EMAIL: λενιώ@πάει\_στη\_ποταμιά.gmail.com

Οικογενειακή Κατάσταση: Στο ράφι!!

ΕΠΑΓΓΕΛΜΑΤΙΚΗ ΕΜΠΕΙΡΙΑ : Τα πάντα όλα!

ΓΝΩΣΕΙΣ Η/Υ: ON / OFF / DELETE /BOOM!!

ΞΕΝΕΣ ΓΛΩΣΣΕΣ: Αλαμπουρνέζικα, Μεικτή διάλεκτος της φυλής ζίου ζίτσου της Β.Αφρίκης, αρχαία δίαλεκτος μάι τάι των κατοίκων του Ν.Άρη και πολλές άλλες που μπορούν να φανούν εξαιρετικά χρήσιμες στον τομέα του συμπαντικού τουρισμού.

Εμπιστευτικό

Συστατική Επιστολή για την δεσποινίδα Λενιώ Διαμαντάκι!

Αγαπητέ Κύριε Άγιε Βασίλη

Απο τις 02/5/2050 εώς τις 07/05/2050 είχαμε την ατυχία να συνεργαστούμε με την διδα Λενιώ Διαμαντάκι! Η εν λόγω δεσποινίδα προσλήφθηκε για να καλύψει την θέση της γραμματέως του προέδρου της εταιρείας μας που εξάγει γαλαξιακά, μικροτσίπ οικιακών ρομπότ. Δυστυχώς η εμπειρία μας απο αυτή την συνεργασία ήταν εξαιρετικά τραυματική με αποτέλεσμα το σύνολο των υπαλλήλων της εταιρείας μας να καταφύγει σε εντατικές συνεδρίες ψυχοθεραπείας.

Καταρχήν η κ. Διαμαντάκι μιλούσε ασταμάτητα προκαλώντας σε όλους, μηδενός εξαιρουμένου, φοβερές ημικρανίες και ζαλάδες.Κατέφθανε στην εργασία της συνήθως ξεμαλλιασμένη, ατημέλητη και χωρίς ίχνος μακιγιάζ ενώ γνώριζε το αυστηρό dress code που ακολουθεί η εταιρεία μας.

Λάτρης του φαγητού, κυρίως του βρώμικου, λέρωνε συνεχώς το γραφείο της και όχι μόνο, με μουστάρδες κέτσαπ και καφέδες.Ωστοσο η βασική αιτία που οδήγησε στη λήξη της συνεργασίας μας ήταν η αλληλεγγύη και η υποστήριξη που έδειχνε προς τους συναδέλφους της, φροντίζοντας μάλιστα, ενίοτε, να καλύπτει τις απροσεξίες και τα λάθη τους .Κάτι που είναι, βεβαίως, ενάντια στην πολιτική της εταιρείας μας!!!

Ωστόσο, θεωρώ ότι για την θέση του ξωτικού που προσφέρετε, ενόψει των Χριστουγέννων ,η συγκεκριμένη κυρία είναι άκρως κατάλληλη. Ανάμεσα στα μπιχλιμπίδια, τις σοκολάτες και τα ζαχαρωτά, τα παιχνίδια και τις δίπλες, η κ. Διαμαντάκι θα έχει την δυνατότητα να ξεδιπλώσει την ιδιάζουσα προσωπικότητα της και να αναδείξει την ικανότητα της για άμεση επικοινωνία, κυρίως με τα παιδιά.Την φαντάζομαι ήδη μες το πολύχρωμο κουστούμι της να καβαλάει τον ρούντολφ και να σκορπάει απο δω και απο κει μαγικόσκονες και κονφετί.Τρομακτική εικόνα!!!Κοντολογίς είμαστε σίγουροι ότι η Κ. Διαμαντοπούλου αποτελεί εξαιρετική επιλογή για την θέση του ξωτικού.

Σας ευχόμαστε καλή δύναμη, και ο θεός μαζί σας.

Ο πρόεδρος της εταίρειας star trek.